《临江仙》
金朝·王哲

正已修行无怠堕，推心上应天机。内容整肃吐光辉。

灵真搜得机，方可许瞻睎。

谨谨授持专一守。静中清里归依。法凭条制不相违。

九玄并七祖，连汝共升飞。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。